gl gl gl gl fr gl gl fr gl gl en gl gl gl gl gl gl gl fi gl gl pt gl en gl es sv ca es pt br fr gl pt gl lt gl ca en eu en it gl gl gl it en gl gl en gl gl gl gl en gl gl gl gl gl sv en sv fr de de gl gl gl gl gl gl gl es gl ca gl gl gl gl gl gl gl gl pt gl pt en ca gl gl pt
Vieiros: Galiza Hoxe - Do 'Agora Galicia' até 'A Forza de Galicia', o PSdeG cítase por vez primeira en catro anos
Cuarta feira, 05 de outubro de 2022
Peneirar "tradición galeguista", combinada con socialdemocracia "moderna" é a alquimia que Pérez Touriño di esperar dun congreso "en clave de país".
Sectores do PsdeG renegan dos socialistas sen carné e Varela retruca que "representan a 9 dos 500 delegados"
O congreso en rede na Blogosfera dos socialistas galegos, a web oficial e na PSdeG TV
R.Noguerol - 09:00 26/07/2008
Tags: congreso do PSdeG PSdeG
Na calor do verán de 2004 as temperaturas internas do PSdeG xa non chegaban ás cotas de tensión que marcaran non moito antes. O partido desembarcaba naquel momento na cita congresual co obxectivo de conformar un equipo estábel que apelara á "complicidade" social para pilotar o asalto ao cambio de goberno en posición de liderado. O lema elixido daquela: 'Agora Galicia'.
Catro anos polo medio e o éxito da entrada no Goberno co privilexio da presidencia da Xunta, o PSdeG-PSOE escolle 'A forza de Galicia' como lema para este XI Congreso. A meta estratéxica non deixa de ser ambiciosa, cunhas eleccións á volta de poucos meses e a recoñecida aspiración de ampliar forza parlamentaria. Non en van, nas últimas citas coas urnas, os socialistas repetían que a meta de derrubar a hexemonía do PP como partido máis votado estaba ao seu alcance.
O documento marco co que o PSdeG chega a este congreso aspira a obter esa maioría social aproveitando o que definen de "conservadurismo inmobilista dun PP confuso e en crise". Polo que lle toca ao BNG, os socialistas evitan definición ao xeito do que lle adican ao PP, insinuando apenas que o nacionalismo non achega proposta de renovación "seria e fiábel".
A ese escenario o PSdeG pretende deseñar un proxecto "modernizador", para o que, a nivel de contido, definen seis eixos: a economía social de mercado como instrumento para a igualdade e a cohesión social; a modernización económica e social; a igualdade de xénero; o desenvolvemento sostíbel; unha democracia de calidade; e autogoberno e federalismo. Pero máis aló do relativo consenso na construción do discurso, os socialistas enfrontan nesta cita o conflito noutro eido, á hora da elección dos nomes. Ao congreso chégase cun pequeno grupo de delegados abandeirando a crítica ao que consideran un excesivo protagonismo dos "independentes" na conformación das políticas desenvolvidas a través das institucións que gobernan. Máis agochada aínda abrolla outra clave, a do pulso mantido polo touriñismo fronte ao crecentemente poderoso Xosé Blanco.
É preciso que te rexistres para poder participar en Vieiros. Desde a páxina de entrada podes crear o teu Vieiros.
Se xa tes o teu nome en Vieiros, podes acceder dende aquí:
Blanco reitera que o TAV chegará a Galiza en 2015 pero cancela obras nas estradas Edición xeral
Fomento culpa a Xunta do atraso na ampliación de Alvedro Edición xeral
Despois de suprimir as oficinas comarcais, Igualdade prioriza as subvencións a concellos Edición xeral
Opinión, Columnas, Galerías, Últimas, Escáneres, Anteriores, FAQ, Buscador
Máis Alá, Fwwwrando, Galego.org, GZ-Deportiva, Canal Verde, Lusofonía, Irimia, Cartafol, Murguía
Chat, Foros, Chatrevistas, Postais, Conversas, Open Vieiros
Barcelona, Bos Aires, Euskadi, Venezuela, Irlanda
Día das Letras, Creación, Informativos, Dossiers, XGN07, 1 de abril
RSS | Que é Vieiros? | Que é o RSS? | Creative Commons | Publicidade | Director | O equipo | Contacto